עוד אתר בו הסמן שלכם הוא הגיבור? לא בדיוק. הפעם מצטרף לחגיגה יצור מוזר שקשה לנו להגדיר אותו באופן מדוייק. אין ברירה - תצטרכו לבדוק בעצמכם, ולברר מי יותר זריז, ולמי יש שש רגליים, זנב ומקור.
בעבר כבר הבאנו לכם אתרים מוזרים המתמקדים בתנועת העכבר שלכם - כולל סמן שעולה באש, וגם בחורה אחת וירטואלית שנהנית לעקוב אחרי תנועת הסמן. האתר המוזר של היום עובד על אותו עיקרון, אבל עם כמה הבדלים מהותיים, שלא לדבר על יצורים שעוד לא יצא לנו לראות.
לעקוב אחרי הסמן שלכם.
לא ברור לנו איך בדיוק להגדיר את אותו יצור. מצד אחד, יש לו מקור של ציפור. מצד שני יש לו שש רגליים עליהן הוא הולך ממקום למקום. מצד שלישי, יש לו זנב שבו הוא מכשכש ממש כמו כלב. היצור המוזר הזה עוקב אחרי העכביש ממקום למקום.
כשהעכביש (הסמן) עוצר, היצור עוצר גם ומתבונן בו. כשהעכביש זז, היצור רץ אחריו. מי שמגדל כלב או חתול בבית ימצא שהתנועה של היצור מאד מזכירה את הסקרנות שיש לחיות המחמד שלנו כלפי חרקים ויצורים קטנים אחרים.